6. ΑΝΑΓΚ. ΝΟΜΟΣ υπ' αριθ. 1584 της 25/28 Ιαν. 1939 Περί απαλλοτριώσεως και διανομής ελωδών γαιών Μοσχοχωρίου υπέρ του ομωνύμου Αναγκαστικού Συνεταιρισμού Εγγείων Βελτιώσεων. Άρθρ.1.-Δια την εκπλήρωσιν του σκοπού δι' ον συνεστήθη ο Αναγκαστικός Συνεταιρισμός Εγγείων  Βελτιώσεων Μοσχοχωρίου, επιτρέπεται εις τον επί της Γεωργίας Υπουργόν όπως δια Α. Δ/τος εκδιδομένου προτάσει του ιδίου απαλλοτριώση αναγκαστικώς κατά τας διατάξεις του Νόμ. ΓπΝΑ', ως συνεπληρώθη και ετροποποιήθη μεταγενεστέρως, υπέρ και δαπάναις του ως άνω Συνεταιρισμού, ελώδεις ή βαλτώδεις εκτάσεις της κτηματικής περιφερείας Μοσχοχωρίου, αποξηρανθείσας ή αποξηρανθησομένας δια των μερίμνη και δαπάναις του εν λόγω Συνεταιρισμού εκτελεσθέντων ή εκτελεσθησομένων έργων εγγείων βελτιώσεων, θεωρουμένων δυνάμει του παρόντος ως κοινής ωφελείας. Άρθρ.2.-Εις την απαλλοτριουμένην έκτασιν αποκαθίστανται υπό Επιτροπής προεδρευομένης υπό του οικείου Νομάρχου και αποτελουμένης εκ του Προέδρου και Ταμίου του Α.Σ.Ε.Β. του Προϊσταμένου της Γεωργ. Υπηρεσίας και του Διευθυντού του οικείου Γεωργ. Ταμείου κατά την κρίσιν αυτής οι, εκ των μελών του Αναγκαστικού Συνεταιρισμού Εγγείων Βελτιώσεων Μοσχοχωρίου, κατ' επάγγελμα γεωργοί και αυτοπροσώπως ή δια μελών της οικογενείας των καλλιεργούντες την γην. Εκ της απαλλοτριουμένης εκτάσεως παραχωρούνται κατά κυριότητα εις το Δημόσιον προς τον σκοπό της εγκαταστάσεως, παρά της οικείας Γεωργικής Υπηρεσίας, Γεωργικού Σταθμού, διακόσια στρέμματα συνεχόμενα και εκ των μάλλον γειτνιαζόντων προς τας υφισταμένας εγκαταστάσεις αυτής. Η απόφασις της ως άνω Επιτροπής η ορίζουσα τους αποκαταστατέους, εκδίδεται εντός διμήνου αφ' ης ήθελε περιέλθη το έλος εις την κυριότητα του Αναγκαστικού Συνεταιρισμού. Άρθρ.3.-Άμα τη εκδόσει της υπό του άρθρου 2 του παρόντος αποφάσεως και μετά την εκχέρσωσιν των αποκαλυφθεισών εκτάσεων η απαλλοτριουμένη έκτασις διαχωρίζεται υπό τοπογραφικού συνεργείου του Υπουργείου Γεωργίας εις τεμάχια κατά τα καθορισθέντα δια της αποφάσεως της κατά το ανωτέρω άρθρον αρμοδίας Επιτροπής, άτινα διανέμονται δια κλήρου εις τους δικαιούχους υπό της υπό του άρθρ. 2 του παρόντος Επιτροπής, συμπληρουμένης εν τη περιπτώσει ταύτη και δια του Προϊσταμένου του Τοπογραφικού Συνεργείου. Εν τη αποφάσει της Επιτροπής ταύτης δεν επιτρέπεται η ένεκα διαφόρου ποιότητος κατάτμησις των προς διανομήν γαιών εις πλείονας των τριών κατηγοριών. Εφ' όσον κατά τον διαχωρισμόν των εκτάσεων εις τεμάχια ήθελε διαπιστωθή ότι αι παραχωρηθησόμεναι γαίαι είναι ολιγώτεραι ή περισσότεραι των απαλλοτριωθεισών, αυξομειούται αναλόγως και η εις έκαστον αποκατασταθέντα παραχωρητέα έκτασις. Η παράδοσις της νομής εις έκαστον αποκατασταθέντα γίνεται δια πρωτοκόλλου συντασσομένου μεταξύ αυτού και του Διοικητικού Συμβουλίου του Αναγκαστικού Συνεταιρισμού. (Αντί της σελ. 271) Σελ. 271(α) ΠΔ - 69 .683. Συνεταιρισμοί Εγγείων Βελτιώσεων 14.Δ.δ.4-6 Άρθρ.4.-Το ποσόν της καταβληθησομένης παρά του Α.Σ.Ε.Β. Μοσχοχωρίου αποζημιώσεως δια την απαλλιοτριωθείσαν έκτασιν, διαιρούμενον δια του αριθμού των διανεμηθέντων στρεμμάτων αποτελεί την κατά στρέμμα επιβάρυνσιν εκάστου αποκατασταθέντος, ήτις θέλει καταβληθή εις τον Αναγκαστικόν Συνεταιρισμόν Εγγείων Βελτιώσεων δια 10 ίσων τοκοχρεωλυτικών δόσεων, της πρώτης τοιαύτης καταβαλλομένης την 1 Οκτωβρίου του έτους καθ' ο εγένετο η κατά το άρθρ. 3 παράδοσις της νομής. Εις περίπτωσιν καθ' ην τινές των αποκατασταθέντων ήθελον αρνηθή δι' οιονδήποτε λόγον να παραλάβουν την νομήν των δι' αυτούς ορισθεισών εκτάσεων, ή και παραλαβόντες ταύτην δεν ήθελον καλλιεργήση εντός ενός έτους από της μερίμνη και δαπάναις του Αναγκαστικού Συνεταιρισμού εκτελεθείσης αποξηράνσεως και εκχερσώσεως, το Διοικητικόν Συμβούλιον του Συνεταιρισμού κατόπιν εγκρίσεως της Τοπικής Εποπτικής Αρχής δύναται να εκποιήση τους εν λόγω κλήρους δια δημοπρασίας. Η μεταβίβασις της κυριότητος των παραχωρηθεισών εκτάσεων προς έκαστον συνεταίρον γενήσεται μετά την υπ' αυτού εξόφλησιν απάντων των προς τον Αναγκαστικόν Συνεταιρισμόν χρεών του. Άρθρ.5.-Αι τυχόν υφιστάμεναι ενυπόθηκοι απαιτήσεις επί της απαλλοτριουμένης εκτάσεως, αι προερχόμεναι εκ δανείων χορηγηθέντων δια την εκτέλεσιν των αποξηραντικών έργων και την αξιοποίησιν των γαιών, εξακολουθούν παραμένουσαι, των εκ τοιούτων δανείων πιστωτών μη δικαιουμένων να ικανοποιηθώσιν εκ της καταβληθησομένης τοις τυχόν ιδιοκτήταις αποζημιώσεως δια την απαλλοτρίωσιν. Άρθρ.6.-(Εις το άρθρ. 7 του Νόμ. 4639 προστίθεται τρίτη παράγραφος). "Ως μέλη Αναγκαστικού Συνεταιρισμού Εγγείων Βελτιώσεων εγγράφονται και οι δυνάμει του παρόντος ή του Αγροτικού Νόμου αποκατασταθέντες εις ους έχει παραδοθή η νομή του κλήρου των". Τα εντός « » προσετέθησαν δια του άρθρ. 6 Α.Ν. 1584/1939. Σελ. 272(α) ΠΔ - 70 Άρθρ.7.-Εκ της πιστώσεως του Α.Ν. 575/1937, της αφορώσης τα έργα διευθετήσεως του ποταμού Σπερχειού διατίθενται δραχ. 1.500.000 αφ' ενός δια συμμετοχήν του Κράτους εις τα υπό του Αναγκαστικού Συνεταιρισμού Εγγείων Βελτιώσεων Μοσχοχωρίου εκτελούμενα έργα διευθετήσεως του Μέλανος Ποταμού (Μαυρονερίου) παραποτάμου του Σπερχειού, και αποξηράνσεως του έλους Μοσχοχωρίου, αφ' ετέρου δε ως αντιστάθμισμα των δια του άρθρ. 2 του παρόντος παραχωρουμένων τω Δημοσίω 200 στρεμμάτων προς ίδρυσιν προτύπου Γεωργικού Σταθμού όπερ απαλλάσσεται πάσης οφειλής προς τον Αναγκαστικόν Συνεταιρισμόν προερχομένης εκ της αποξηράνσεως της εκτάσεως ταύτης. Το ως άνω ποσόν κατατίθεται εις την Αγροτικήν Τράπεζαν υπέρ του Αναγκαστικού Συνεταιρισμού Εγγείων Βελτιώσεων Μοσχοχωρίου. Άρθρ.8.-Αποφάσει των Υπουργών επί των Οικονομικών και της Γεωργίας θέλει παρασχεθή δια τα προς εκτέλεσιν των έργων συναπτόμενα δάνεια υπό του Α.Σ.Ε.Β. Μοσχοχωρίου εγγύησις υπό του Κράτους. Άρθρ.9.-Δια Β. Δ/των εκδιδομένων προτάσει των Υπουργών Γεωργίας και Οικονομικών δύνανται αι διατάξεις του παρόντος να επεκτείνωνται και επ' άλλων παρομοίων περιπτώσεων.